text: Fredericianer vandt guld
  13 oktober 2013 kl. 06.39
  Stig Andersen fra Fredericia har vundet VM-guld i 3D bueskydning med det danske landshold.
  På holdet var også Claus Kjær Vigen Larsen og Tom Rask Nielsen.
  Konkurrencen blev afholdt på Sassari på Sardinien.
  3D bueskydning er en anderledes form for bueskydning end traditionel skiveskydning. Konkurrencerne foregår i naturen og målene er 3-dimensionelle figurer af dyr - heraf navnet 3D bueskydning. Målene står på afstande, som skytterne ikke kender på forhånd.
  - Jeg er meget stolt over vores præstation. Jeg har faktisk svært ved at få armene ned. Vores 3D hold har de seneste år udviklet sig til at være skytter, der regnes med, siger Klaus Lykkebæk, Eliteansvarlig i Bueskydning Danmark.
  